Голубцы

Голубцы — дөньяның төрле кухняларында таралган ризык, ул кәбестә яфракларына төрелгән ит яки яшелчә фаршы белән пешерелгән дөге һәм/яки карабодай ярмасыннан гыйбарәт.  Кәбестә яфрагыннан торган ризыклар Төньяк, Үзәк һәм Көнчыгыш Европада, Төркиядә, Әзербайҗан, Әрмәнстан, Балкан илләрендә, Казакъстанда, Молдавиядә, Урта Азия илләрендә, Төньяк Африка, Кытай һәм Кореяда киң таралган.

 Атамасы 
«Голубец» сүзе бүрәнәле яки кабергә куелган ике яклы кыеклы һәм тәреле корылыш яки ике як кыеклы агач тәре дигәнне аңлата. Шушындый ук исем белән рус халык биюе дә бар. «Голубцы» блюдосы  заманында модада саналган француз аш-су йогынтысында барлыкка килгән дип санала. Ул чакта табынга кыздырылган  күгәрчен ите бирә торган булалар. Россиядә бу ризык шулай дип аталган да — «голуби» (күгәрченнәр). Якынча шул вакыттарак табынга итле фаршны кәбестәгә әйләндереп, «алдакчы күгәрченнәр» дә бирә башлыйлар. 

 Украинча 
Карпатта голубцыны традицион рәвештә кукуруз ярмасыннан, Полтава өлкәсендә карабодай һәм эреткән туң майдан калган сызык  белән әзерлиләр. Украинада бу блюдоны тозлаган кәбестә яфрагыннан да пешерәләр. Көнбатыш Украинада кәбестә яфрагын берничә өлешкә бүлеп, зур булмаган кече генә голубцыларын әзерлиләр. Ә менә көньяк һәм көнчыгышта аны бөтен яфрактан зур итеп эшлиләр.  Карпат аръягында Сочельник бәйрәменә голубцыны тозлаган кәбестә яфрагыннан пешерәләр һәм анда дөге һәм гөмбә эчлеге күтәрәләр. 

 Моны да карагыз 
 Галушкалар

 Әдәбият 
 Кулинария: Суперкнига для гурманов. ISBN 5-88528-109-2
 Голубцы, долма, фаршированные блюда. Litres, 2013. ISBN 9785457409408

Төркем:Украин ризыклары
Төркем:Рус ризыклары